Daramas (Anglija)
Daramas (angl. Durham arba City of Durham) – miestas šiaurės rytų Anglijoje, Daramo grafystėje. Įsikūręs į pietus nuo Niukaslo prie Taino, Čester le Strito ir Sanderlando bei į šiaurę nuo Darlingtono. Per Daramą teka Viro upė. Žinomas dėl jame esančios katedros bei XI a. pilies. 1986 m. abu pastatai buvo įtraukti į UNESCO Pasaulio paveldo sąrašą. Nuo 1832 m. pilyje įsikūręs Daramo universitetas.